### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.

### Resumé

Den 22. juni 2021 ændrede [adresse] Byråd aldersgruppen for dagpleje, således at det pr. 1. januar 2022 er et 0-4 års tilbud.

I forbindelse med denne ændring mistede dagplejebørnene over 3 år muligheden for at komme på en pasningsgaranti til en børnehaveplads, før de fylder 4 år.

I praksis betyder det, at det er vanskeligt for dagplejebørn over 3 år at skifte til børnehave, såfremt de ikke ønsker at blive i dagplejen frem til, de fylder 4 år.

Med denne indstilling vil dagplejebørnene få muligheden for at komme på garantien én gang på ét valgfrit tidspunkt, mellem barnet er 3-4 år.

### Indstilling

Det indstilles:

At 1) Børn i dagplejen får mulighed for at blive opskrevet til én garantiplads på ét valgfrit tidspunkt mellem barnet er 3-4 år.

### Sagens forløb

16-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-09-2021 Magistraten
Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Magistratsafdelingen for Børn og Unges indstilling af 7. september 2021.
 29-09-2021 Aarhus Byråd
Tilbagesendes Magistratsafdelingen for Børn og Unge med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.